text: Hveranden kornmark er endnu ikke høstet
  19 august 2011 kl. 10.40
  Den megen regn har medført, at halvdelen af kornet stadig ikke er høstet. Værst står det til i Syddanmark.
  750.000 hektar korn står uhøstet på grund af den megen regn.
  Det er især slemt i Sydjylland, men også Østdanmark er hårdt ramt, viser LandbrugsAvisens Høstbarometer.   
  DLG i Skærbæk har fået masser af korn ind i dag, men der står stadig rigtig meget ude på markerne - og det er vådt. 
  Kornet indeholder over 20 procent vand og skal tørres ned til 15 procent for at kunne opbevares uden at det rådner.
  